Lav et referat af nedenstående tekst:

Tekst:
Carsten Tidselbak, der er direktør i Atop Europe, har 300 medarbejdere i Kina. Og en tredjedel af dem er lige nu på hjemmearbejde eller sygemeldt, fordi de har corona. For efter tre hårde år med hårde coronarestriktioner i Kina, blev landet for nyligt åbnet mere, og derfor er mange kinesere smittet med coronavirus. Men det store antal af smittede bekymrer WHO, blandt andet fordi der er lav tilslutning til vaccinerne. Det betyder at mange er i risiko for at få svære forløb. Helt så galt er det heldigvis ikke gået for medarbejderne i den nordjyske virksomheds afdeling i Kina. - Meldingerne er, at de er stærkt bekymrede. Men dem, vi har mest kontakt med, er yngre, og de er ikke så hårdt ramt. Vi har ikke hørt om nogen, der er alvorligt syge, fortæller Carsten Tidselbak. Tænker fremad Atop Europe producerer fiberoptik til fibernet og har afdelinger i både Europa, USA og Asien. I tre år har virksomheden navigeret sig igennem coronavirus. Og det er faktisk gået godt. - Vi har haft en kraftig vækst de seneste tre år. Vi har været på forkant med, hvad der sker og reageret lynhurtigt, forklarer direktøren. I øjeblikket er virksomheden i gang med at opbygge tilpas med lagerkapacitet i blandt andet Aalborg, så de stadig kan sende varer afsted, hvis produktionen i Kina bliver yderligere ramt. - Vi er bekymret for, at vores produktion bliver ramt. Men vi har lært lidt igennem de seneste tre år. Det er der, hvor vi prøver at differentiere os fra vores konkurrencer, ved at kunne det, siger Carsten Tidselbak.

Referat:
Atop Europe har sin produktion i Kina, hvor en tredjedel af medarbejderne lige nu er syge med virus.